Diari Oficial de la Generalitat Valenciana


Sumari del DOGV 9785, del 09-02-2024 (2024/1050)

ACORD de 19 de gener de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Manuel Medon Gil, Manuela Bermúdez Palomanes i Carmen Bermúdez Palomanes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9785

Data del DOGV
:   09-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1050


Data del document
:   19-01-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 19 de gener de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Manuel Medon Gil, Manuela Bermúdez Palomanes i Carmen Bermúdez Palomanes. [2024/1050]  
Núm. d'expedient: ABI 650/2022  
  
Causant: Manuel Medon Gil  
DNI: \*\*\*\*564\*\*  
Lloc i data de la mort: Gandia, 5 de març de 2022.  
Últim domicili: Gandia, València.  
  
Causant: Manuela Bermúdez Palomanes  
DNI: \*\*\*\*695\*\*  
Lloc i data de la mort: Gandia, 11 d'abril de 2022.  
Últim domicili: Gandia, València.  
  
Causant: Carmen Bermúdez Palomanes  
DNI: \*\*\*\*789\*\*  
Lloc i data de la mort: Gandia, 25 d'abril de 2022.  
Últim domicili: Gandia, València.  
  
Antecedents de fet  
La Conselleria d'Hisenda, Economia i Administració Pública ha tingut coneixement mitjançant un escrit presentat amb data 28 de novembre de 2022, amb número de registre d'entrada 5001, per denunciants, de la mort de Manuel Medon Gil, Manuela Bermúdez Palomanes i Carmen Bermúdez Palomanes. En l'escrit de presentació sol·liciten que se'ls abone el premi per denúncia a què tenen dret de conformitat amb el que s'establix en l'article 13 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
En la documentació aportada figuren l'escrit de denúncia per herència intestada, els certificats de defunció de Manuel Medon Gil, Manuela Bermúdez Palomanes i Carmen Bermúdez Palomanes i els certificats d'última voluntat dels causants on consta que els tres van atorgar testament.  
Manuel Medon Gil va morir el 5 de març de 2022 a Gandia, en estat de casat. Va atorgar testament i va instituir hereua universal de tots els seus béns, drets i accions, la seua esposa Carmen Bermúdez Palomanes, morta el 25 d'abril de 2022, substituïda per als casos de premoriència i incapacitat per la seua mare Luisa Carmen Isabel Gil Bagan, morta a Barcelona el 2 de març de 1995, quant a una meitat, i per les seues cunyades, germanes de la seua esposa, Manuela, Josefa i Mercedes Bermúdez Palomanes, quant a l'altra meitat, per iguals parts entre elles.  
  
Per tant, Carmen Bermúdez Palomanes hereta la meitat dels béns del seu espòs Manuel Medon Gil, i Manuela Bermúdez Palomanes hereta l'altra meitat dels béns del seu cunyat, en estar ja mortes les seues germanes Josefa i Mercedes Bermúdez Palomanes, nomenades en el testament de Manuel Medon Gil.  
Manuela Bermúdez Palomanes va morir l'11 d'abril de 2022 a Gandia, en estat de soltera. Va atorgar testament i va instituir hereues per iguals terceres parts les seues germanes Josefa, Mercedes i Carmen Bermúdez Palomanes.  
Per tant, Carmen Bermúdez Palomanes hereta la totalitat dels béns de la seua germana, Manuela Bermúdez Palomanes, en estar ja mortes les altres dues germanes nomenades en el testament, Josefa i Mercedes Bermúdez Palomanes; hereta també la part que la seua germana va heretar de Manuel Medon Gil.  
Carmen Bermúdez Palomanes va morir el 25 d'abril de 2022 a Gandia, en estat de vídua. Va atorgar testament instituint hereu universal el seu espòs Manuel Medon Gil, substituït per als casos de premoriència i incapacitat per la mare d'este, Luisa Carmen Isabel Gil Bagan, quant a una meitat, i per les germanes de la testadora Manuela, Josefa i Mercedes Bermúdez Palomanes, quant a l'altra meitat, per iguals parts entre elles, totes elles mortes.  
Es requerix la part denunciant perquè aporte els certificats d'empadronament dels causants, a fi de completar els requisits de denúncia establits en l'article 4 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat. Amb data 3 de gener de 2023, número de registre d'entrada 13, els denunciants aporten els certificats d'empadronament que acrediten que els causants van estar empadronats a Gandia.  
Des d'esta direcció general se sol·licita informació a la Direcció General de la Policia per a localitzar els hereus instituïts en els testaments, Luisa Carmen Isabel Gil Bagan, Josefa Bermúdez Palomanes i Mercedes Bermúdez Palomanes.  
De la informació obtinguda es desprén la mort de tots els hereus designats en els testaments dels causants. Des d'esta direcció general se sol·liciten els certificats de defunció de Luisa Carmen Isabel Gil Bagan, morta a Barcelona el 2 de març de 1995, Mercedes Bermúdez Palomanes, morta a Xironda-Cualedro (Orense) el 10 de març de 2010 i Josefa Bermúdez Palomanes, morta a Verín (Orense) el 15 de juny de 2016.  
  
Per tot el que s'ha exposat anteriorment, queda acreditat que tots els hereus instituïts en els testaments estan ja morts, que no hi consten ni acceptacions ni renúncies a les herències esmentades i que Carmen Bermúdez Palomanes és l'última a morir.  
Atés que no hi consta l'existència de persones amb dret a heretar de Carmen Bermúdez Palomanes, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que establixen els articles 20 i següents de la Llei 33/2003, de 3 de novembre, de patrimoni de les administracions públiques i l'article 1006 del Codi Civil, correspon incoar l'expedient per a la declaració d'herència intestada a favor de la Generalitat.  
Així, fent ús de les competències que m'atribuïx l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i d'acord amb el que es disposa en l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Manuel Medon Gil, Manuela Bermúdez Palomanes i Carmen Bermúdez Palomanes, de conformitat amb el que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i les comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre les persones causants i els seus béns i drets.  
A este efecte, si esta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, registres i la resta dels arxius públics la informació sobre la persona causant i els béns i drets de la seua titularitat que calguen per a la millor instrucció de l'expedient.  
  
Tercer  
Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de judici en qualsevol moment anterior a la resolució del procediment.  
  
València, 19 de gener de 2024.- El director general de Patrimoni: Antonio Joaquín Woodward Poch.